Don «Sugarcane» Harris

Don Francis Bowman Harris (), kjend som Don «Sugarcane» Harris, var ein amerikansk rock and roll-fiolinist og gitarist.

Biografi 
Harris vart fødd og voks opp i Pasadena i California og starta eit band kalla Don and Dewey med barndomsvenen Dewey Terry i midten av 1950-åra. Sjølv om dei vart spelt inn av Art Rupe på hans Specialty Records, ved hjelp av den legendariske trommeslagaren Earl Palmer, hadde ikkje Don and Dewey nokre hittar. Men i lag skreiv dei tidlege rock and roll-klassikarar som «Farmer John», «Justine», «I'm Leaving It Up to You» og «Big Boy Pete», som alle vart hittar for andre artistar. 

Harris fekk kallenamnet «Sugarcane» av bandleiaren Johnny Otis og det vart hengande ved han resten av livet. 

Etter å ha brote med Dewey Terry i 1960-åra, spelte Harris nesten berre elektrisk fiolin. Han dukka opp som sidenmann med John Mayall & the Bluesbreakers og Frank Zappa, mellom anna på Hot Rats, og Mothers of Invention-albuma Burnt Weeny Sandwich og Weasels Ripped My Flesh. Solovokalen hans og blues-fiolinsoloaen på Little Richard sin «Directly From My Heart to You» på Weasels, og den lange soloen hans på «Little House I Used To Live In» på Weeny vert rekna blant høgdepunkta på desse albuma. Visstnok vart han redda frå fengsel av Zappa. Zappa hadde lenge beundra spelinga til Harris og betalte kausjonen for han i fengsel, hjelpte karrieren hans på fote att og gav han ein lang periode med kreativitet for den gløymde fiolinvirtuosen. Han spelte fleire konsertar med Zappa i 1969. 

Tidleg i 1970-åra fronta Sugarcane Pure Food and Drug Act i lag med trommeslagaren Paul Lagos, gitaristane Harvey Mandel og Randy Resnick, og bassisten Victor Conte, som starta Bay Area Laboratory Co-operative (BALCO). Conte erstatta Larry Taylor som var den originale bassisten. Det første soloalbumet hans (med omslag av Rick Griffin) er eit gløymd meisterverk i blues, jazz og funk, og konsertalbumet frå 1973, Sugarcane's Got The Blues, innspelt ved Berlin Jazz Festival syner Sugarcane på sitt beste.

I 1980-åra var Sugarcane medlem av det Los Angeles-baserte eksperimentelle rockebandet Tupelo Chain Sex.

Harris døydde den 27. november 1999 i Los Angeles.

Diskografi 
Don „Sugarcane“ Harris – 1970
Keep On Driving – 1971
Fiddler On The Rock – 1971
Choice Cuts – 1972
Sugar Cane’s Got The Blues – 1973
Keyzop – 1973
Cup Full Of Dreams – 1974
I’m On Your Case – 1974
Key Stop – 1975
Flashin' Time – 1976
Anthology Volume One – 2001
Cup Full Of Dreams CD – 2011

Samarbeid

John Lee Hooker: Folk Blues – 1959
Little Richard: Little Richard is back – 1964
Johnny Otis: Cold Shot – 1969
John Mayall & Bluesbreakers: The Best of John Mayall – 1969
Frank Zappa: Hot Rats – 1969
The Mothers of Invention: Burnt Weeny Sandwich – 1970
The Mothers of Invention: Weasels Ripped My Flesh – 1970
Frank Zappa: Chunga's Revenge – 1970
Little Richard: Well Alright! – 1970
John Mayall: USA Union - 1970
Johnny Otis: Cuttin’ up – The Johnny Otis Show – 1971
Harvey Mandel: The Snake - 1972
Pure Food & Drug Act: Choice Cuts – 1972
New Violin Summit (med Jean-Luc Ponty, Michal Urbaniak, Nipso Brantner, Terje Rypdal, Wolfgang Dauner, Neville Whitehead, Robert Wyatt) - 1972
Ken Little: Solo - 1973
Harvey Mandel: Shangrenade - 1973
John Mayall: Ten Years Are Gone – 1973

John Lee Hooker: Born In Mississippi – 1973
Sonny Terry & Brownie McGhee: Sonny & Brownie – 1973
Frank Zappa: Apostrophe (') – 1974
Don & Dewey: Don And Dewey – 1974
Spud: Happy Handful – 1975
John Mayall: New Year, New Band, New Company – 1975
John Mayall: Notice To Appear – 1975
John Mayall: Banquet In Blues – 1976
Billy Bang: Changing Seasons – 1980
Tupelo Chain Sex: Ja-Jazz – 1983
Tupelo Chain Sex: Spot The Difference – 1984
Don & Dewey: Bim Bam! – 1985
John Mayall: Archives To Eighties – 1988
Don & Dewey: Jungle Hop – 1991
John Mayall: Room To Move (1969–1974) – 1992
Freddie Roulette: Sweet Funky Steel – 1993
John Mayall: Cross Country Blues – 1994
Frank Zappa: The Lost Episodes – 1996

Kjelder
Denne artikkelen bygger på «Don "Sugarcane" Harris» frå ,  den 1. juni 2014. 
 oppgav desse kjeldene:

Bakgrunnsstoff
http://www.sugarcane-harris.com/
Obituary at the New York Times

Sugarcane Harris at www.united-mutations.com

Musikarar frå California
USA-amerikanske fiolinistar
USA-amerikanske rockefiolinistar
The Mothers of Invention-medlemmar
John Mayall & the Bluesbreakers-medlemmar
USA-amerikanske bluesgitaristar
USA-amerikanske gitaristar